

**TÁJÉKOZTATÓ**

A Szabolcs-Szatmár-Bereg Vármegyei Kormányhivatal Agrárügyi Főosztály Földművelésügyi Osztálya **halőr** vizsgát szervez. Az alábbi időpontban:

**Időpont: 2024. május 6.(csütörtök)**

Regisztráció: 900-0930 óra

Vizsga: 0930

Helyszín: 4400 Nyíregyháza, Kótaji u. 33. Földszinti Tanácsterem (földszint 12.)

Jelentkezés módja:

* e-Papír útján (Általános célú elektronikus kéreleműrlap szolgáltatás)
* A bejelenteni kívánt vizsgázó pontos személyes adatainak feltűntetésével, valamint a működési terület pontos megnevezésével lehetséges a jelentkezés.

**Jelentkezési és fizetési határidő: 2024. április 30. (hétfő)**

**A befizetési igazolást a fenti e-mail címre szíveskedjenek megküldeni.**

A hivatásos halőr és társadalmi halőr vizsgáztatásának díja **5000,- Ft,** valamint az esküokmány díja **3000-Ft**, melyet a Szabolcs-Szatmár-Bereg Vármegyei Kormányhivatal **10044001-00336073-00000000** számú bankszámlájára kell befizetni.

Befizetés módja: átutalás/készpénz átutalási megbízás (csekk a fenti címen átvehető)

A közlemény rovatban fel kell tüntetni magánszemély esetén:

- a vizsgára jelentkező nevét

- adószámát

- a befizetés jogcímét (halőri vizsgadíj)

- lakcím

- foglalkoztató halgazdálkodásra jogosult megnevezése (ha van ilyen)

**FIGYELEM:** Ha a vizsgára a halgazdálkodásra jogosult több halőrt/halőr jelöltet küld, a befizetést egy összegben kérjük elvégezni, a halgazdálkodásra jogosult számlájáról utalva. **Az átutalás közlemény rovatában a halgazdálkodásra jogosult nevét, címét és adószámát kötelező feltüntetni!**

* **A vizsgára a vizsgázó hozza magával személyi azonosító igazolványát és lakcímkártyáját, a vizsgadíj befizetését igazoló szelvényt, tollat és 2 darab színes igazolványkép méretű fényképet.**

A hivatásos és társadalmi halőr vizsga a halászattal és horgászattal kapcsolatos ismeretekből, a halgazdálkodás és halvédelem, a halászati őrzés, kapcsolatos jogszabályok ismeretéből áll.

**A vizsga leírása:**

**2 részes, írásos vizsga.**

**1. rész: halfelismerés vetített képekről. 40 bemutatott halból 35 kötelezően felismerendő.**

**2. rész: tesztlap kitöltése (60 kérdés, melyből minimum 65%-ot teljesíteni kell)**

**A felkészülés során kiemelt figyelmet kell fordítani a következő témakörök megismerésére:**

- Mellékelt tananyag szerint (*Amit a halőrvizsgán tudni illik*.)

- a halgazdálkodásról és a hal védelméről szóló **2013. évi CII. törvény** 56.§, 56/A.§, és 57.§ (17. A halászati őrzés)

- a halgazdálkodás és a halvédelem egyes szabályainak megállapításáról szóló **133/2013. (XII. 29.) VM rendelet** 39.§-tól a 44.§-ig (11. A halászati őrzés alcímhez fejezet)

- a rendelet 8. (Őshonos és idegenhonos halfajok) és 9. (Őshonos, fogható halfajok fajlagos tilalmi ideje, kifogható mérettartománya, valamint a horgászatra és a rekreációs célú halászatra vonatkozó napi kifogható darabszáma) melléklete szerinti táblázat.

**2013 évi CII. törvény, ami a halgazdálkodásról és a hal védelméről szól:**  
<https://njt.hu/jogszabaly/2013-102-00-00>

**133/2013 rendelet, ami a fenti törvény végrehajtási rendelete:**  
<https://njt.hu/jogszabaly/2013-133-20-2Y>

**314/2014 rendelet, mely a bírságtételeket tartalmazza:**  
<https://njt.hu/jogszabaly/2014-314-20-22>

**A Halászati őri vizsgára való felkészülést segítő tananyag:**

<https://portal.nebih.gov.hu/documents/10182/808522/HAL%C3%81SZATI_%C5%91ri_felk%C3%A9sz%C3%ADt%C5%91+tananyag+20180226+.pdf/865d0aec-c1d3-ef64-6c38-60033bf0ea90>

**A sikeres vizsgához mindkét részt eredményesen kell teljesíteni.**  
**Sikeres vizsga esetén a vizsgázó bizonyítványt kap, mely kiküldésre kerül.**

**A halászati őri vizsga megléte előfeltétele a nyilvántartásba vételnek.**

**A nyilvántartásba vétel feltételei:**

* halászati őri vizsga
* megbízás a vízterület jogosultjától
* 2 darab színes igazolványkép méretű fénykép
* eljárási díjak befizetése

*(SZSZBVMKH Agrárügyi Főosztály Földművelésügyi Osztály)*